  Туспуктэм: Анастасия Васильева Наталия Сильвестрова Кез каргуртын тылобурдо грипп потон интыез пусйизы. Висёнэз «Больничный городок» микрорайонын бызись вуэз чылкытатон интыос котырысь шедьтэм чайкаослэсь шараязы. Со сярысь ёрослэн тӧроез Иван Богданов «ВКонтакте» мерлыко вотэсысь бамаз ивортӥз. Ёрос администрацилэн но пудо эмъясь ёзэслэн ыстэм муртъёссы каргуртысь вань юртъеръёсты ортчозы но гурт тылобурдоосты лыдъялозы. Каршуртын улсьёс кылдӥсь юанъёсын Кезысь пудоез эмъянние 8 (34141) 75-162, 8-951-195-36-06 телефон номеръёсъя яке элькунысь ветеринарияя валтӥсь управленилэн 8-800-222-17-16 номеро ӟырдыт телефон линияз жингыртыны быгато. Тодэ вайытом, тылобурдо гриппез нырысь ик Глазкарын пусйизы. 5-тӥ куартолэзе карысь тыметын бырем тылобурдоосты шедьтӥзы шуыса ивортӥзы. 6-тӥ куартолэзе висёнэз Ижкарын но шараязы. Удмуртиысь тылобурдо вордон фабрикаосын кышкытлыклэсь утиськон ужрадъёсты кужмоято. Тегъёс: Удмуртия Кез тылобурдогрипп висён  